ปรัชญา (ซัลวาตอร์ โรซา)

[thumb|[ซัลวาตอร์ โรซา, *ปรัชญา*, , หอศิลป์แห่งชาติ, ลอนดอน]]

***ปรัชญา*** เป็นภาพเขียนสีน้ำมันบนผ้าใบเป็นภาพเหมือนของซัลวาตอร์ โรซา จิตรกรยุคบารอกชาวอิตาลี ซึ่งที่เป็นที่รู้จักจากภาพทิวทัศน์ในจินตนาการ ภาพวาดนี้มักถูกตีความว่าเป็นการเปรียบเทียบปรัชญาเป็นบุคลาธิษฐาน วาดขึ้น  และเป็นสมบัติของหอศิลป์แห่งชาติ ในลอนดอนตั้งแต่ปี 1933

ภาพวาดนี้มีขนาด 116.3 × 94 เซนติเมตร (45.8 × 37.0 นิ้ว) โรซาวาดภาพตัวเองแบบครึ่งตัว โดยสวมหมวกนักปราชญ์สีดำบนเส้นผมยาวรุงรัง กับฉากหลังเป็นท้องฟ้าสีเทายามพายุ มุมมองของภาพอยู่ต่ำกว่าผู้ถูกวาด ซึ่งมองลงมาที่ผู้ชมด้วยสีหน้าเคร่งขรึม ด้านขวาของใบหน้าที่ยังไม่ได้โกนหนวดมีเงามืดเน้นให้เห็นจมูกยาวแหลม มือซ้ายของเขาถือชุดคลุมให้ปิด โดยมีปกเสื้อเชิ้ตสีขาวปรากฏที่คอ และมือขวาถือแผ่นป้ายที่มีจารึกภาษาละติน AVT TACE / AVT LOQVERE MELIORA / SILENTIOซึ่งอาจแปลว่า "จงเงียบ เว้นแต่คำพูดของเจ้าจะดีกว่าความเงียบ" หรือ "จงเงียบ หรือกล่าวบางสิ่งที่ดีกว่าความเงียบ" ภาษาละตินนี้มาจาก *Anthologia* ของ สโตบาอุส ซึ่งเป็นการรวบรวมคำคมจากนักเขียนชาวกรีกโบราณที่ตีพิมพ์ในศตวรรษที่ 5 ซัลวาตอร์ โรซาต้องการเพิ่มชื่อเสียงในฐานะจิตรกรผู้วาดภาพปรัชญา แทนที่จะเป็นภาพทิวทัศน์ซึ่งมีค่านิยมต่ำกว่าในลำดับคุณค่าของศิลปะ โรซาได้ตีพิมพ์ผลงานรวบรวมคำคมของเขาเองในชื่อ *Il Teatro della Politica* ในปี 1669 ซึ่งรวมถึงหัวข้อเกี่ยวกับคุณค่าของความเงียบด้วย

[thumb|upright|[ซัลวาตอร์ โรซา, *บทกวี*, 1640–1641, วิทยาลัยวาดส์เวิร์ธ, ฮาร์ตเฟิร์ด]]

โรซาวาดภาพนี้ราวปี 1645 ให้กับ ฟิลิปโป นิคโคลินี ซึ่งเป็นเพื่อนสนิทของเขาในฟลอเรนซ์และเคยเป็นครูสอนพิเศษและข้ารับใช้ของโจวันนี คาร์โล เด เมดิชี ผู้อุปถัมภ์โรซา ภาพวาดชิ้นนี้เคยถูกมองว่าเป็นภาพเหมือนของศิลปินเอง เพราะมีข้อความจารึกอยู่ด้านหลัง แต่จากการศึกษาใหม่ พบว่าภาพนี้ไม่ได้สื่อถึงตัวศิลปิน แต่สื่อถึงปรัชญาแบบบุคลาธิษฐาน ภาพวาดนี้อาจถูกวาดขึ้นให้เป็นภาพคู่กับภาพวาด *กวีนิพนธ์* ในปี 1640 ซึ่งมีขนาด 116.2 x 94.6 เซนติเมตร (45.7 × 37.2 นิ้ว) ปัจจุบันจัดแสดงอยู่ที่ วิทยาลัยวาดส์เวิร์ธ แสดงให้เห็น ลูเครเซีย หญิงคนรักของโรซา ในฐานะบุคลาธิษฐานของกวีนิพนธ์ด้วยขนาดและองค์ประกอบที่คล้ายกันกับฉากหลังที่เรียบง่ายเช่นเดียวกัน ผลงานดังกล่าวยังเป็นของครอบครัวนิคโคลินีในฟลอเรนซ์จนกระทั่งถูกขายให้กับ เรเวอเรนด์จอห์น แซนฟอร์ด (1777–1855) ในทศวรรษ 1830 ต่อมาได้เข้าเป็นส่วนหนึ่งของคอลเล็กชันของ มาร์ควิสแห่งแลนส์ดาวน์ ที่ บ้านโบวูด ซึ่งอยู่ที่นั่นจนถึงปี 1955 (เมื่อบ้านส่วนใหญ่ที่ชำรุดทรุดโทรมถูกทุบทำลาย) และถูกขายให้กับ วิทยาลัยวาดส์เวิร์ธ ในปี 1956

*ปรัชญา* ถูกนำเสนอต่อหอศิลป์แห่งชาติ ในปี 1933 โดย เฮนรี เพ็ตตี-ฟิตซ์มอริส มาร์ควิสแห่งแลนส์ดาวน์ที่ 6 เพื่อระลึกถึงบิดาของเขา เฮนรี เพ็ตตี-ฟิตซ์มอริส มาร์ควิสแห่งแลนส์ดาวน์ที่ 5 ผู้ซึ่งเสียชีวิตในปี 1927

ภาพเหมือนตนเองอีกภาพหนึ่งของโรซาซึ่งมีอายุย้อนไปถึงราวปีและแสดงอยู่ในพิพิธภัณฑ์ โบ-อาร์ตสตราสบูร์ก แสดงให้เห็นศิลปินมีเคราหนาและผมสีเข้ม ภาพอีกภาพหนึ่งซึ่งสร้างในปี ค.ศ. 1647 ถูกจัดแสดงในพิพิธภัณฑ์ศิลปะเมโทรโพลิทัน ก็มีเคราและผมยาวเช่นกัน ในขณะที่ภาพที่สามซึ่งสร้างในเมืองดีทรอยต์ซึ่งถูสร้างขึ้นประมาณมีลักษณะคล้ายกับภาพวาดของโรซาที่แต่งกายเป็นทหารในเมืองเซียนาราวปี 


ไฟล์:Self-portrait of Salvator Rosa mg 0154.jpg|ซัลวาตอร์ โรซา, *[[ภาพเหมือนตนเอง (ซัลวาตอร์ โรซา)|ภาพเหมือนตนเอง]]*, , พิพิธภัณฑ์ โบ-อาร์ตสตราสบูร์ก
ไฟล์:Self-portrait of Salvator Rosa (Italian, Arenella (Naples) 1615–1673 Rome).jpg|ซัลวาตอร์ โรซา, *ภาพเหมือนตนเอง*, , พิพิธภัณฑ์ศิลปะเมโทรโพลิแทน นิวยอร์ก
ไฟล์:Salvator rosa, autoritratto, 1650-60 ca.jpg|ซัลวาตอร์ โรซา, *ภาพเหมือนตนเอง*, , สถาบันศิลปะดีทรอยต์
ไฟล์:Salvator Rosa, autoritratto in veste di guerriero.jpg|ซัลวาตอร์ โรซา, *ภาพเหมือนตนเองในวัยเป็นทหาร*, , เซียน่า


## อ้างอิง

* ''Philosophy'', Salvator Rosa, National Gallery, London
* ''Philosophy'', Salvator Rosa (1615–1673), Art UK
* Salvator Rosa, Self portrait, ca. 1645, RKD
* ''Lucrezia as Poetry'', Wadsworth Atheneum
* ''Lucrezia as Poetry'', *Renaissance to Rococo: Masterpieces from the Wadsworth Atheneum Museum of Art*, Yale University Press, 2004, pp.&nbsp;72–73

หมวดหมู่:ภาพเหมือนตนเอง
หมวดหมู่:ภาพวาด